Þingræður haldnar á Alþingi Íslendinga

Samkvæmt 2. mgr. 1. gr. þingskapa skal nú kjósa 9 þingmenn í nefnd til þess að prófa kjörbréf og kosningu nýkjörinna þingmanna og varaþingmanna og bið ég um lista. Fram kom einn listi sem á voru jafnmörg nöfn samtals og menn skyldi kjósa. Samkvæmt því lýsti forseti yfir að kosin væru án atkvæðagreiðslu: Sólveig Pétursdóttir, Valgerður Sverrisdóttir, Geir H. Haarde, Ragnar Arnalds, Tómas Ingi Olrich, Magnús Stefánsson, Rannveig Guðmundsdóttir, Einar K. Guðfinnsson, Ásta R. Jóhannesdóttir.

Kjörbréfanefnd fær nú í hendur kjörbréf aðalmanna og varamanna sem landskjörstjórn hefur gefið út. Enn fremur fær nefndin í hendur bréf sem Alþingi hefur borist frá dómsmrn. um sex ágreiningsatkvæði í Reykjaneskjördæmi. Ég bið hv. 5. þm. Reykv., Sólveigu Pétursdóttur, að kveðja kjörbréfanefndina saman til fundar nú þegar í þingflokksherbergi Alþfl.

Herra forseti. Rannsókn kjörbréfa og úrskurður um kjörgengi og kosningu þingmanna sbr. 46. gr. stjórnarskrárinnar fer nú í fyrsta sinn fram samkvæmt nýjum ákvæðum þingskapa sem sett voru 1991. Áður skiptust þingmenn allir í þrjár deildir sem rannsökuðu kjörbréf hver annarrar á þingsetningarfundi. Það er ástæða til að fagna þessari breytingu sem er tvímælalaust til hagræðis við þingmenn og ég vona að hún feli í sér betri vinnubrögð. Kjörbréfanefnd hefur haft til athugunar að þessu sinni kjörbréf allra 63 aðalmanna sem kjörnir voru í alþingiskosningunum 8. apríl sl. og jafnmargra varamanna en landskjörstjórn gaf kjörbréfin út þann 19. apríl sl. Enn fremur hefur kjörbréfanefnd fjallað um bréf dómsmrn. frá 9. maí sl. sem er endurrit úr gerðabók yfirkjörstjórnar Reykjaneskjördæmis ásamt þremur innsigluðum umslögum með ágreiningsseðlum og fleiru. Þá hefur nefndin kynnt sér bréf frá dr. Þorkeli Helgasyni, reikniráðunauti landskjörstjórnar, sem hann hefur sent að beiðni skrifstofu Alþingis. Í því bréfi kemur fram að hvernig sem úrskurðað verður um ágreiningsatkvæðin, þá mun það ekki breyta neinu um hverjir skipi þingið. Kjörbréfanefnd getur fyrir sitt leyti fallist á afgreiðslu yfirkjörstjórnar Reykjaneskjördæmis á ágreiningsseðlunum. Nefndin leggur því einróma til að kjörbréf aðalmanna og varamanna verði samþykkt. Aðalmenn: Davíð Oddsson, 1. þm. Reykv. Friðrik Sophusson, 2. þm. Reykv. Björn Bjarnason, 3. þm. Reykv. Geir H. Haarde, 4. þm. Reykv. Sólveig Pétursdóttir, 5. þm. Reykv. Lára Margrét Ragnarsdóttir, 6. þm. Reykv. Finnur Ingólfsson, 7. þm. Reykv. Svavar Gestsson, 8. þm. Reykv. Jón Baldvin Hannibalsson, 9. þm. Reykv. Guðmundur Hallvarðsson, 10. þm. Reykv. Ólafur Örn Haraldsson, 11. þm. Reykv. Bryndís Hlöðversdóttir, 12. þm. Reykv. Jóhanna Sigurðardóttir, 13. þm. Reykv. Kristín Ástgeirsdóttir, 14. þm. Reykv. Össur Skarphéðinsson, 15. þm. Reykv. Pétur H. Blöndal, 16. þm. Reykv. Ögmundur Jónasson, 17. þm. Reykv. Ásta R. Jóhannesdóttir, 18. þm. Reykv. Guðný Guðbjörnsdóttir, 19. þm. Reykv. Ólafur G. Einarsson, 1. þm. Reykn. Árni M. Mathiesen, 2. þm. Reykn. Sigríður A. Þórðardóttir, 3. þm. Reykn. Siv Friðleifsdóttir, 4. þm. Reykn. Rannveig Guðmundsdóttir, 5. þm. Reykn. Árni Ragnar Árnason, 6. þm. Reykn. Hjálmar Árnason, 7. þm. Reykn. Ólafur Ragnar Grímsson, 8. þm. Reykn. Guðmundur Árni Stefánsson, 9. þm. Reykn. Kristján Pálsson, 10. þm. Reykn. Ágúst Einarsson, 11. þm. Reykn. Kristín Halldórsdóttir, 12. þm. Reykn. Ingibjörg Pálmadóttir, 1. þm. Vesturl. Sturla Böðvarsson, 2. þm. Vesturl. Magnús Stefánsson, 3. þm. Vesturl. Guðjón Guðmundsson, 4. þm. Vesturl. Gísli S. Einarsson, 5. þm. Vesturl. Einar K. Guðfinnsson, 1. þm. Vestf. Gunnlaugur M. Sigmundsson, 2. þm. Vestf. Einar Oddur Kristjánsson, 3. þm. Vestf. Sighvatur Björgvinsson, 4. þm. Vestf. Kristinn H. Gunnarsson, 5. þm. Vestf. Páll Pétursson, 1. þm. Norðurl. v. Hjálmar Jónsson, 2. þm. Norðurl. v. Stefán Guðmundsson, 3. þm. Norðurl. v. Ragnar Arnalds, 4. þm. Norðurl. v. Vilhjálmur Egilsson, 5. þm. Norðurl. v. Guðmundur Bjarnason, 1. þm. Norðurl. e. Halldór Blöndal, 2. þm. Norðurl. e. Valgerður Sverrisdóttir, 3. þm. Norðurl. e. Steingrímur J. Sigfússon, 4. þm. Norðurl. e. Tómas Ingi Olrich, 5. þm. Norðurl. e. Svanfríður Jónasdóttir, 6. þm. Norðurl. e. Halldór Ásgrímsson, 1. þm. Austurl. Jón Kristjánsson, 2. þm. Austurl. Egill Jónsson, 3. þm. Austurl. Hjörleifur Guttormsson, 4. þm. Austurl. Arnbjörg Sveinsdóttir, 5. þm. Austurl. Þorsteinn Pálsson, 1. þm. Suðurl. Guðni Ágústsson, 2. þm. Suðurl. Árni Johnsen, 3. þm. Suðurl. Ísólfur Gylfi Pálmason, 4. þm. Suðurl. Margrét Frímannsdóttir, 5. þm. Suðurl. Lúðvík Bergvinsson, 6. þm. Suðurl. Varamenn: 1. Ásta B. Þorsteinsdóttir, 1. varamaður Alþfl. í Reykjavíkurkjördæmi. 2. Magnús Árni Magnússon, 2. varamaður Alþfl. í Reykjavíkurkjördæmi. 3. Arnþrúður Karlsdóttir, 1. varamaður Framsfl. í Reykjavíkurkjördæmi. 4. Vigdís Hauksdóttir, 2. varamaður Framsfl. í Reykjavíkurkjördæmi. 5. Katrín Fjeldsted, 1. varamaður Sjálfstfl. í Reykjavíkurkjördæmi. 6. Magnús L. Sveinsson, 2. varamaður Sjálfstfl. í Reykjavíkurkjördæmi. 7. Ari Edwald, 3. varamaður Sjálfstfl. í Reykjavíkurkjördæmi. 8. Ásta Möller, 4. varamaður Sjálfstfl. í Reykjavíkurkjördæmi. 9. Kristján Guðmundsson, 5. varamaður Sjálfstfl. í Reykjavíkurjördæmi. 10. Hanna Birna Kristjánsdóttir, 6. varamaður Sjálfstfl. í Reykvíkurkjördæmi. 11. Helgi Árnason, 7. varamaður Sjálfstfl. í Reykjavíkurkjördæmi. 12. Ellen Ingvadóttir, 8. varamaður Sjálfstfl. í Reykjavíkurkjördæmi. 13. Guðrún Helgadóttir, 1. varamaður Alþb. og óháðra í Reykjavíkurkjördæmi. 14. Guðrún Sigurjónsdóttir, 2. varamaður Alþb. og óháðra í Reykjavíkurkjördæmi. 15. Svanhildur Kaaber, 3. varamaður Alþb. og óháðra í Reykjavíkurkjördæmi. 16. Mörður Árnason, 1. varamaður Þjóðvaka í Reykjavíkurkjördæmi. 17. Guðrún Árnadóttir, 2. varamaður Þjóðvaka í Reykjavíkurkjördæmi. 18. Þórunn Sveinbjarnardóttir, 1. varamaður Samtaka um kvennalista í Reykjavíkurkjördæmi. 19. María Jóhanna Lárusdóttir, 2. varamaður Samtaka um kvennalista í Reykjavíkurkjördæmi. 20. Petrína Baldursdóttir, 1. varamaður Alþfl. í Reykjaneskjördæmi. 21. Hrafnkell Óskarsson, 2. varamaður Alþfl. í Reykjaneskjördæmi. 22. Drífa Jóna Sigfúsdóttir, 1. varamaður Framsfl. í Reykjaneskjördæmi. 23. Unnur Stefánsdóttir, 2. varamaður Framsfl. í Reykjaneskjördæmi. 24. Viktor Borgar Kjartansson, 1. varamaður Sjálfstfl. í Reykjaneskjördæmi. 25. Stefán Þorvaldur Tómasson, 2. varamaður Sjálfstfl. í Reykjaneskjördæmi. 26. Sigurrós Þorgrímsdóttir, 3. varamaður Sjálfstfl. í Reykjaneskjördæmi. 27. Ævar Guðmundsson, 4. varamaður Sjálfstfl. í Reykjaneskjördæmi. 28. Sigurveig Sæmundsdóttir, 5. varamaður Sjálfstfl. í Reykjaneskjördæmi. 29. Sigríður Jóhannesdóttir, 1. varamaður Alþb. og óháðra í Reykjaneskjördæmi. 30. Lilja Á. Guðmundsdóttir, 1. varamaður Þjóðvaka í Reykjaneskjördæmi. 31. Bryndís Guðmundsdóttir, 1. varamaður Samtaka um kvennalista í Reykjaneskjördæmi. 32. Sveinn Þór Elinbergsson, 1. varamaður Alþfl. í Vesturlandskjördæmi. 33. Þorvaldur T. Jónsson, 1. varamaður Framsfl. í Vesturlandskjördæmi. 34. Sigrún Ólafsdóttir, 2. varamaður Framsfl. í Vesturlandskjördæmi. 35. Guðlaugur Þór Þórðarson, 1. varamaður Sjálfstfl. í Vesturlandskjördæmi. 36. Þrúður Kristjánsdóttir, 2. varamaður Sjálfstfl. í Vesturlandskjördæmi. 37. Ægir E. Hafberg, 1. varamaður Alþfl. í Vestfjarðakjördæmi. 38. Ólafur Þ. Þórðarson, 1. varamaður Framsfl. í Vestfjarðakjördæmi. 39. Ólafur Hannibalsson, 1. varamaður Sjálfstfl. í Vestfjarðakjördæmi. 40. Guðjón Arnar Kristjánsson, 2. varamaður Sjálfstfl. í Vestfjarðakjördæmi. 41. Lilja Rafney Magnúsdóttir, 1. varamaður Alþb. og óháðra í Vestfjarðakjördæmi. 42. Elín R. Líndal, 1. varamaður Framsfl. í Norðurlandskjördæmi vestra. 43. Magnús B. Jónsson, 2. varamaður Framsfl. í Norðurlandskjördæmi vestra. 44. Sigfús Leví Jónsson, 1. varamaður Sjálfstfl. í Norðurlandskjördæmi vestra. 45. Þóra Sverrisdóttir, 2. varamaður Sjálfstfl. í Norðurlandskjördæmi vestra. 46. Sigurður Hlöðvesson, 1. varamaður Alþb. og óháðra í Norðurlandskjördæmi vestra. 47. Jóhannes Geir Sigurgeirsson, 1. varamaður Framsfl. í Norðurlandskjördæmi eystra. 48. Ingunn St. Svavarsdóttir, 2. varamaður Framsfl. í Norðurlandskjördæmi eystra. 49. Svanhildur Árnadóttir, 1. varamaður Sjálfstfl. í Norðurlandskjördæmi eystra. 50. Jón Helgi Björnsson, 2. varamaður Sjálfstfl. í Norðurlandskjördæmi eystra. 51. Árni Steinar Jóhannsson, 1. varamaður Alþb. og óháðra í Norðurlandskjördæmi eystra. 52. Vilhjálmur Ingi Árnason, 1. varamaður Þjóðvaka í Norðurlandskjördæmi eystra. 53. Jónas Hallgrímsson, 1. varamaður Framsfl. í Austurlandskjördæmi. 54. Kristjana Bergsdóttir, 2. varamaður Framsfl. í Austurlandskjördæmi. 55. Kristinn Pétursson, 1. varamaður Sjálfstfl. í Austurlandskjördæmi. 56. Sigurður Eymundsson, 2. varamaður Sjálfstfl. í Austurlandskjördæmi. 57. Þuríður Backman, 1. varamaður Alþb. og óháðra í Austurlandskjördæmi. 58. Hrafn Jökulsson, 1. varamaður Alþfl. í Suðurlandskjördæmi. 59. Ólafía Ingólfsdóttir, 1. varamaður Framsfl. í Suðurlandskjördæmi. 60. Elín Einarsdóttir, 2. varamaður Framsfl. í Suðurlandskjördæmi. 61. Drífa Hjartardóttir, 1. varamaður Sjálfstfl. í Suðurlandskjördæmi. 62. Arnar Sigurmundsson, 2. varamaður Sjálfstfl. í Suðurlandskjördæmi. 63. Ragnar Óskarsson, 1. varamaður Alþb. og óháðra í Suðurlandskjördæmi. Herra forseti. Eins og ég sagði áðan, þá leggur kjörbréfanefndin til að kjörbréfin verði samþykkt.

Frsm. kjörbréfanefndar hefur lagt til fyrir hönd nefndarinnar að kjörbréfin, sem nefndin hefur prófað, verði samþykkt og kosning og kjörgengi þingmanna og jafnmargra varamanna verði tekin gild. Þetta eru samhljóða tillögur af hálfu nefndarinnar og verða því bornar upp í einu lagi ef enginn hreyfir andmælum og hefst nú atkvæðagreiðslan. Þeir sem samþykkja tillögurnar ýta hér á eftir á já-hnappinn, þeir sem eru á móti ýta á nei-hnappinn, þeir sem sitja hjá ýta á hnapp sem merktur er: Greiðir ekki atkvæði. Ef skyldi vera þörf á þá bið ég reyndari þingmenn að aðstoða nýliða í þessari fyrstu atkvæðagreiðslu, en að sjálfsögðu verða menn að ýta sjálfir á hnappinn.

Samkvæmt 2. gr. þingskapa ber þeim alþingismönnum sem nú taka sæti á Alþingi í fyrsta sinn að undirrita drengskaparheit að stjórnarskránni. Af hinum 19 nýkjörnu alþingismönnum hafa fimm áður setið á Alþingi sem varamenn og einn sem aðalmaður. 13 nýir þingmenn undirrita því drengskaparheitið á þessum fundi en þeir eru: Arnbjörg Sveinsdóttir, Bryndís Hlöðversdóttir, Einar Oddur Kristjánsson, Gunnlaugur M. Sigmundsson, Hjálmar Árnason, Ísólfur Gylfi Pálmason, Kristján Pálsson, Lúðvík Bergvinsson, Magnús Stefánsson, Ólafur Örn Haraldsson, Pétur H. Blöndal, Siv Friðleifsdóttir, Ögmundur Jónasson. Ég vil biðja skrifstofustjóra að færa þingmönnum heitstafinn til undirritunar. Þeir hv. alþingismenn sem nú taka sæti á Alþingi í fyrsta sinn, hafa undirritað drengskaparheit að stjórnarskránni. Ég vil bjóða alla þessa hv. alþingismenn sérstaklega velkomna til starfa á Alþingi.

Nú fer fram kosning forseta Alþingis. Samkvæmt 1. mgr. 3. gr. þingskapa eru þeir einir í kjöri sem tilnefndir eru. Ég óska eftir tilnefningum. Tilnefning hefur borist um Ólaf G. Einarsson, 1. þm. Reykn. Aðrar tilnefningar hafa ekki borist. Ólafur G. Einarsson er því einn í kjöri. Ég vil sérstaklega taka það fram að atkvæði sem falla á aðra dæmast ógild samkvæmt þingsköpum. Hefst nú kosningin og ég bið þingverði að útbýta atkvæðaseðlum. Gengið var til forsetakosningar. Atkvæði féllu þannig að Ólafur G. Einarsson, 1. þm. Reykn., hlaut 45 atkvæði en 15 seðlar voru auðir.

Samkvæmt þessu er Ólafur G. Einarsson, 1. þm. Reykn., rétt kjörinn forseti Alþingis. Ég óska honum til hamingju með kosninguna og allra heilla í störfum og bið hann að taka við fundarstjórn.

Ég þakka háttvirtum starfsaldursforseta, Ragnari Arnalds, árnaðaróskir og alþingismönnum það traust sem mér er sýnt með því að kjósa mig forseta Alþingis. Þetta traust met ég mjög mikils og mun reyna að sýna það í verki með því að leggja mig fram um að sem best samstarf takist milli forseta Alþingis og allra hv. alþingismanna. Starf Alþingis er enn í mótun eftir þá grundvallarbreytingu er varð fyrir fjórum árum þegar Alþingi varð ein málstofa. Að sönnu hafa mótast ákveðnar starfsreglur sem ekki verður breytt, sumar arfur frá löngu liðnum tíma, aðrar nýjar. Af þeim reglum er þegar fengin nokkur reynsla --- og af reynslunni lærum við og metum hvað betur má fara. Og sjálfsagt er það margt sem forseti Alþingis og hv. alþingismenn gætu orðið sammála um að mætti færa til hins betri vegar í störfum Alþingis. Um leiðirnar kunnum við að hafa skiptar skoðanir, en þá er að rata á réttar lausnir, og þær finnur enginn einn. Því heiti ég á hv. alþingismenn til samstarfs. Starf forseta Alþingis felst í því að veita forustu löggjafarsamkomunni og sjá til þess að störf hennar fari fram þannig að sæmd sé að. Okkur er hollt að hafa í huga, alþingismönnum, að saga Alþingis er rauði þráðurinn í þjóðarsögunni, allt frá upphafi, allt frá 10. öld og fram á þennan dag. Við minnumst þess 1. júlí nk. að þá verða 150 ár liðin frá því að Alþingi í nútímaskilningi kom saman í fyrsta sinn --- en Alþingi sem þjóðarsamkoma og vettvangur forustumanna Íslendinga er hins vegar jafngamalt þjóðríki á Íslandi. Við erum stolt af þessari löngu sögu. Ég vil nefna hér nokkur atriði sem hugur minn stendur til að vinna að. Fyrst vil ég þar nefna svipmót þingsins, hvernig þingstörfin birtast almenningi um sjónvarpsskjáinn og í umfjöllun fjölmiðla. Þar þykir mér sem draga þyrfti upp aðra mynd en birtist. Þingmenn gætu sýnt meiri háttvísi í orðavali og framgöngu hver gagnvart öðrum, enda eru það þingmenn sjálfir sem mest áhrif hafa á hver ímynd Alþingis er í augum þjóðarinnar. Fyrir nokkru hófust beinar sjónvarpsútsendingar frá Alþingi. Það var enn eitt skrefið í þá átt að færa Alþingi nær þjóðinni. Landsmenn hafa átt þess kost að fylgjast með daglegum störfum í þessum sal um tíma. Það er til bóta en ég get ekki leynt þeirri skoðun minni að þingstörfin hafa ekki tekið mið af þeim miklu breytingum sem orðið hafa á mörgum sviðum þjóðlífsins, í fjölmiðlun, boðskiptum og margvíslegri tæknivæðingu. Umræðuhefðin hér á Alþingi á með öðru þátt í veikri stöðu þess gagnvart framkvæmdarvaldinu og áliti almennings. Það er mjög mikilvægt að Alþingi rífi sig upp úr því fari sem það hefur lent í á undanförnum árum. Almenningur, sem nú fylgist með störfum okkar daglega, gerir ríkar kröfur um vitrænan málflutning, snarpar umræður og tilþrif á Alþingi. Þess vegna verðum við að setja strangar reglur um umræður og gera meiri kröfur til sjálfra okkar en verið hefur um sinn. Of mikill tími fer í umræður utan dagskrárinnar, eða athugasemdir um fundarstjórn forseta, eins og það heitir nú. Agaleysi af þessu tagi má laga með góðri samvinnu þingmanna, ráðherra og forseta. Fyrir rúmum tveim áratugum var sá háttur tekinn upp á Alþingi að stjórnarflokkar og stjórnarandstöðuflokkar hefðu samvinnu um val á þingmönnum til trúnaðarstarfa á vegum þingsins. Ég var þá að hefja þingmennsku og man vel að hugmyndin vakti nokkra tortryggni í röðum okkar þáverandi stjórnarandstæðinga. En það hvarf fljótt því að það sýndi sig að samvinna af þessu tagi var af hinu góða. Stjórnarandstæðingar hafa ekki brugðist trausti við slík störf. Samstarf þingflokka um forustu í nefndastarfi, sem hófst fyrir tveimur árum, er nýtt skref á þessari braut. Ég hvet til áframhaldandi samvinnu á þessum vettvangi því að hún mun áreiðanlega auka sjálfstæði Alþingis og styrkja stöðu þess. Þá nefni ég samskipti Alþingis og ríkisstjórnar. Oft heyrist að þingið sé ekki annað en afgreiðslustofnun fyrir ríkisstjórn á hverjum tíma. Sú skoðun má ekki festast í sessi. Að sönnu tryggir sá þingmeirihluti sem að baki ríkisstjórnar stendur framgang stjórnarfrumvarpa. En innri málum þingsins ræður þingið eitt. Raunar eru skilin milli löggjafarvalds og framkvæmdarvalds --- milli Alþingis og ríkisstjórnar, milli Alþingis og ýmissa stjórna og ráða utan þingsins --- ekki skörp. Þess vegna leggja nú ýmsir áherslu á að alþingismenn sitji ekki í stjórnum og ráðum utan þingsins, telja það ekki samræmast góðum stjórnarháttum og aðgreiningu löggjafarvalds og framkvæmdarvalds. Þó þykir sumum eðlilegt að alþingismenn séu jafnframt ráðherrar, æðstu menn framkvæmdarvaldsins. Það hlýtur þó að vera álitamál. Þá vil ég víkja að húsnæðismálum Alþingis, en það starfar sem kunnugt er í átta húsum sem eru misvel fallin til að þjóna Alþingi og alþingismönnum. Ég tel það því meðal mikilvægustu verkefna nýrrar forustu þingsins að koma húsnæðismálum þess í viðunandi horf. Að því máli hefur verið unnið á undanförnum missirum og ber að þakka það. Nú er komið að framkvæmdum og ég heiti á alþingismenn alla að duga í því máli. Koma verður starfsaðstöðu þingnefnda, þingflokka og alþingismanna í það horf sem annars staðar tíðkast hér á landi og þykir sjálfsagt mál, að ekki sé talað um samanburð við önnur þjóðþing. Það hefur lengi verið svo á vettvangi fjárveitingavaldsins að alþingismenn hafa látið sín mál sitja á hakanum. Það kann að vera gott og göfugt en ég tel að þessi viðhorf séu farin að skaða þingið. Það verður að búa svo um hnútana að hverjum þeim sem kjörinn er til setu á Alþingi standi til boða starfsumhverfi sem almennt tíðkast í stjórnsýslunni, stofnunum og fyrirtækjum. Hér er með öðrum orðum um sjálfsvirðingu Alþingis að tefla. Á fjárlögum þessa árs er veitt fé til að lagfæra ytra byrði tveggja húsa Alþingis við Kirkjustræti. Afar æskilegt er að aukin fjárveiting fáist til þess að unnt verði að ljúka endurbótum innan húss einnig. Alþingi er í brýnni þörf fyrir aukið rými. Ég hlýt jafnframt í þessu sambandi að hvetja til þess að launamál og starfskjör alþingismanna verði tekin til endurskoðunar. Því miður er það svo að það eru útbreiddar ranghugmyndir í þjóðfélaginu um launakjör þingmanna. Sannleikurinn er sá að margir þeirra sem kjörnir eru til setu á Alþingi lækka við það í launum. Ég hef áhyggjur af Alþingi sem stofnun ef launakjör og starfsaðstaða fælir þá frá þátttöku í stjórnmálastörfum sem fengur væri að fá á Alþingi. Hér eins og víðar er vandratað meðalhófið en á þessu máli er nauðsynlegt að taka. Ég býð nýja þingmenn velkomna til starfa á Alþingi. Þeir eru 19 að þessu sinni, tæpur þriðjungur þingheims. Það er mikil endurnýjun og ljóst að hún mun setja mark sitt á þingstörfin fyrst í stað. Þeir sem nú hefja störf á Alþingi eru sjálfsagt ólíkir þeim sem kvöddu í vetur, flestir yngri og með önnur viðhorf. Þetta er kjarni lýðræðisins sem við metum. Ég vænti góðs samstarfs við þá eins og aðra reyndari og endurkjörna þingmenn. Ég óska nýrri ríkisstjórn velfarnaðar í störfum og vona að samstarf hennar og Alþingis verði farsælt. Það þing sem nú er að hefjast mun standa skamman tíma. Eigi að síður verða mikilvæg mál til umræðu og afgreiðslu, þar á meðal staðfesting frumvarps um ný mannréttindaákvæði í stjórnarskrána. Einnig er ljóst að á því kjörtímabili sem nú er að hefjast munu mörg viðamikil mál koma til kasta þingsins. Umheimurinn breytist hratt og staða Íslands jafnframt. Mál tengd þeim breytingum hljóta óhjákvæmilega að hafa áhrif á störf þingsins næstu árin. Einnig hlýt ég í þessu sambandi að nefna það viðfangsefni stjórnvalda að viðhalda efnahagslegum stöðugleika og tryggja jafnframt traust velferðarkerfi og menntunarmöguleika ungs fólks. Ég tek að mér starf þingforseta fullur áhuga á því að bæta starfsaðstöðu og starfskjör þingmanna og styrkja stöðu Alþingis í stjórnkerfinu. Ég kalla á samstöðu þingmanna um þessi mál og óska eftir nánu samstarfi við ríkisstjórn og þingflokka. Ég endurtek þakkir til þingheims fyrir að trúa mér fyrir þessu embætti. Það er einlægur ásetningur minn að reynast þess trausts verður.

Samkvæmt 3. gr. þingskapa skal nú fara fram kosning sex varaforseta. Tekist hefur samkomulag milli þingflokka um að kjósa að þessu sinni einungis fjóra varaforseta. Því mun forseti leita afbrigða frá þingsköpum um að kosning fimmta og sjötta varaforseta fari ekki fram að svo stöddu. Verður þeirra afbrigða nú leitað. ATKVÆÐAGREIÐSLA.  [14:44] Afbrigði við þingsköp samþ. með 59 shlj. atkv. Fram kom einn listi með jafnmörgum nöfnum og menn skyldi kjósa. Samkvæmt því lýsti forseti yfir að kosin væru án atkvæðagreiðslu: 1. varaforseti: Ragnar Arnalds, 4. þm. Norðurl. v. 2. varaforseti: Sturla Böðvarsson, 2. þm. Vesturl. 3. varaforseti: Guðni Ágústsson, 2. þm. Suðurl. 4. varaforseti: Guðmundur Árni Stefánsson, 9. þm. Reykn.

Ég óska varaforsetum til hamingju með kjörið og velfarnaðar í starfi. Ég vænti þess að eiga góða samvinnu við varaforseta og hlakka til samstarfs við þá um fundastörfin og þau mikilvægu verkefni sem bíða nýrrar forsætisnefndar Alþingis.

1. Allsherjarnefnd. Sólveig Pétursdóttir (A), Ögmundur Jónasson (B), Jón Kristjánsson (A), Árni R. Árnason (A), Sighvatur Björgvinsson (B), Hjálmar Jónsson (A), Valgerður Sverrisdóttir (A), Guðný Guðbjörnsdóttir (B), Kristján Pálsson (A). 2. Efnahags- og viðskiptanefnd. Vilhjálmur Egilsson (A), Steingrímur J. Sigfússon (B), Valgerður Sverrisdóttir (A), Sólveig Pétursdóttir (A), Jón Baldvin Hannibalsson (B), Pétur H. Blöndal (A), Gunnlaugur M. Sigmundsson (A), Ágúst Einarsson (B), Einar Oddur Kristjánsson (A). 3. Félagsmálanefnd. Einar K. Guðfinnsson (A), Bryndís Hlöðversdóttir (B), Siv Friðleifsdóttir (A), Kristján Pálsson (A), Rannveig Guðmundsdóttir (B), Pétur H. Blöndal (A), Magnús Stefánsson (A), Kristín Ástgeirsdóttir (B), Arnbjörg Sveinsdóttir (A). 4. Fjárlaganefnd. Sturla Böðvarsson (A), Kristinn H. Gunnarsson (B), Jón Kristjánsson (A), Árni Johnsen (A), Gísli S. Einarsson (B), Árni M. Mathiesen (A), Ísólfur Gylfi Pálmason (A), Margrét Frímannsdóttir (B), Hjálmar Jónsson (A), Kristín Halldórsdóttir (B), Arnbjörg Sveinsdóttir (A). 5. Heilbrigðis- og trygginganefnd. Lára Margrét Ragnarsdóttir (A), Ögmundur Jónasson (B), Siv Friðleifsdóttir (A), Guðmundur Hallvarðsson (A), Össur Skarphéðinsson (B), Sólveig Pétursdóttir (A), Guðni Ágústsson (A), Ásta R. Jóhannesdóttir (B), Sigríður A. Þórðardóttir (A). 6. Iðnaðarnefnd. Guðjón Guðmundsson (A), Svavar Gestsson (B), Stefán Guðmundsson (A), Sigríður A. Þórðardóttir (A), Guðmundur Árni Stefánsson (B), Pétur H. Blöndal (A), Hjálmar Árnason (A), Ágúst Einarsson (B), Árni R. Árnason (A). 7. Landbúnaðarnefnd. Egill Jónsson (A), Margrét Frímannsdóttir (B), Guðni Ágústsson (A), Árni M. Mathiesen (A), Lúðvík Bergvinsson (B), Hjálmar Jónsson (A), Magnús Stefánsson (A), Ágúst Einarsson (B), Guðjón Guðmundsson (A). 8. Menntamálanefnd. Sigríður A. Þórðardóttir (A), Bryndís Hlöðversdóttir (B), Hjálmar Árnason (A), Tómas Ingi Olrich (A), Lúðvík Bergvinsson (B), Arnbjörg Sveinsdóttir (A), Ólafur Örn Haraldsson (A), Guðný Guðbjörnsdóttir (B), Árni Johnsen (A). 9. Samgöngunefnd. Einar K. Guðfinnsson (A), Ragnar Arnalds (B), Stefán Guðmundsson (A), Egill Jónsson (A), Guðmundur Árni Stefánsson (B), Árni Johnsen (A), Magnús Stefánsson (A), Ásta R. Jóhannesdóttir (B), Kristján Pálsson (A). 10. Sjávarútvegsnefnd. Árni R. Árnason (A), Steingrímur J. Sigfússon (B), Stefán Guðmundsson (A), Einar Oddur Kristjánsson (A), Sighvatur Björgvinsson (B), Guðmundur Hallvarðsson (A), Hjálmar Árnason (A), Svanfríður Jónasdóttir (B), Vilhjálmur Egilsson (A). 11. Umhverfisnefnd. Tómas Ingi Olrich (A), Hjörleifur Guttormsson (B), Ólafur Örn Haraldsson (A), Árni M. Mathiesen (A), Gísli S. Einarsson (B), Lára Margrét Ragnarsdóttir (A), Ísólfur Gylfi Pálmason (A), Kristín Halldórsdóttir (B), Einar Oddur Kristjánsson (A). 12. Utanríkismálanefnd. Aðalmenn: Geir H. Haarde (A), Ólafur Ragnar Grímsson (B), Siv Friðleifsdóttir (A), Lára Margrét Ragnarsdóttir (A), Össur Skarphéðinsson (B), Árni R. Árnason (A), Gunnlaugur M. Sigmundsson (A), Jóhanna Sigurðardóttir (B), Tómas Ingi Olrich (A). Varamenn: Árni M. Mathiesen (A), Hjörleifur Guttormsson (B), Hjálmar Árnason (A), Vilhjálmur Egilsson (A), Rannveig Guðmundsdóttir (B), Sólveig Pétursdóttir (A), Ólafur Örn Haraldsson (A), Ásta R. Jóhannesdóttir (B), Hjálmar Jónsson (A).

Þá er lokið kosningu í nefndir og ég vil geta þess að forseti mun í framhaldi af kjöri fastanefnda beita sér fyrir því, sem fyrr hefur verið gert, að gerð verði áætlun um fundartíma nefndanna. Ætlun forseta er að slík fundaáætlun liggi fyrir síðdegis á föstudag. Geta nefndirnar þá komið saman til síns fyrsta fundar samkvæmt þeirri áætlun í næstu viku og kosið sér formann og varaformann og eftir atvikum fjallað um starfið á vorþingi.

Sætaúthlutun fer þannig fram að þingmenn verða kvaddir hingað að forsetaborði með nafnakalli til að draga sér sæti. Verður nú hlutað um sæti þingmanna og fyrst þingmanna dregur sér sæti Arnbjörg Sveinsdóttir: Sætaúthlutun fór á þessa leið: 2. sæti hlaut Svavar Gestsson, 3. sæti hlaut Ísólfur Gylfi Pálmason, 4. sæti hlaut Árni Johnsen, 5. sæti hlaut Gunnlaugur M. Sigmundsson, 6. sæti hlaut Pétur H. Blöndal, 7. sæti hlaut Jóhanna Sigurðardóttir, 8. sæti hlaut Einar Oddur Kristjánsson, 9. sæti hlaut Guðni Ágústsson, 10. sæti hlaut Hjálmar Árnason, 11. sæti hlaut Árni M. Mathiesen, 12. sæti hlaut Sighvatur Björgvinsson, 13. sæti hlaut Ögmundur Jónasson, 14. sæti hlaut Jón Kristjánsson, 15. sæti hlaut Einar K. Guðfinnsson, 16. sæti hlaut Valgerður Sverrisdóttir, 17. sæti hlaut Kristján Pálsson, 18. sæti hlaut Vilhjálmur Egilsson, 19. sæti hlaut Sturla Böðvarsson, 20. sæti hlaut Lára Margrét Ragnarsdóttir, 21. sæti hlaut Sólveig Pétursdóttir, 22. sæti hlaut Egill Jónsson, 23. sæti hlaut Guðný Guðbjörnsdóttir, 24. sæti hlaut Kristinn H. Gunnarsson, 25. sæti hlaut Ágúst Einarsson, 26. sæti hlaut Sigríður A. Þórðardóttir, 27. sæti hlaut Kristín Halldórsdóttir, 28. sæti hlaut Ragnar Arnalds, 29. sæti hlaut Jón Baldvin Hannibalsson, 30. sæti hlaut Siv Friðleifsdóttir, 31. sæti hlaut Ólafur Örn Haraldsson, 32. sæti hlaut Guðmundur Árni Stefánsson, 33. sæti hlaut Kristín Ástgeirsdóttir, 34. sæti hlaut Árni R. Árnason, 35. sæti hlaut Lúðvík Bergvinsson, 36. sæti hlaut Tómas Ingi Olrich, 37. sæti hlaut Ólafur Ragnar Grímsson, 38. sæti hlaut Magnús Stefánsson, 39. sæti hlaut Hjálmar Jónsson, 40. sæti hlaut Guðjón Guðmundsson, 41. sæti hlaut Margrét Frímannsdóttir, 42. sæti hlaut Geir H. Haarde, 43. sæti hlaut Svanfríður Jónasdóttir, 44. sæti hlaut Gísli S. Einarsson, 45. sæti hlaut Hjörleifur Guttormsson, 46. sæti hlaut Ásta R. Jóhannesdóttir, 47. sæti hlaut Guðmundur Hallvarðsson, 48. sæti hlaut Steingrímur J. Sigfússon, 49. sæti hlaut Össur Skarphéðinsson, 50. sæti hlaut Stefán Guðmundsson, 51. sæti hlaut Arnbjörg Sveinsdóttir, 52. sæti hlaut Bryndís Hlöðversdóttir, 53. sæti hlaut Rannveig Guðmundsdóttir.